Bibisara Asaubajeva

Bibisara Asaubajeva (; dzimusi  Tarazā) ir Kazahstānas starptautiskā lielmeistare šahā (2019), kas no 2016. līdz 2018. gadam pārstāvēja Krieviju.

 Biogrāfija 
Šahu iemācījusies spēlēt četru gadu vecumā, bet sešu gadu vecumā uzvarējusi savas dzimtās pilsētas Tarazas šaha čempionātā. 2011. gadā uzvarējusi Pasaules jauniešu šaha čempionāta U8 meiteņu grupā.Nine-Year Old Chess Prodigy Wins Fourth World Championship 2014. gadā izcīnījusi sudraba medaļu Āzijas jauniešu šaha čempionātā U12 meiteņu grupā. Tajā pašā gadā dalījusi pirmo vietu Pasaules jauniešu šaha čempionāta U10 meiteņu grupā.

No 2016. līdz 2018. gadam pārstāvējusi Krievijas šaha federāciju. 2016. gadā uzvarējusi Pasaules jauniešu šaha čempionāta U12 meiteņu grupā. 2017. gadā izcīnījusi Pasaules jauniešu šaha čempionāta U14 meiteņu grupā. Šajā turnīrā, kas notika Urugvajas galvaspilsētā Montevideo Krievijas šahistu treneris Jevgeņijs Soloženkins apvainoja Bibisaru elektronisku palīglīdzekļu izmantošanā šaha partijas laikā.GM Solozhenkin Suspended For Making Cheating Accusations; Fellow GMs Protest Šie apvainojumi sadalīja Krievijas šaha sabiedrību divās daļās: vieni uzskatīja, ka Soloženkins tādā veidā cenšas palīdzēt savai meitai Jeļizavetai Soloženkinai, kas arī piedalījās šajā Pasaules jauniešu čempionātā vienā vecuma grupā ar Bibisaru, bet citi uzskatīja, ka Bibisara spēlē aizdomīgi spēcīgi priekš sava vecuma. Bibisaras vecāki iesūdzēja Soloženkinu tiesā un uzvarēja procesu. Tiesa nolēma, ka Soloženkinam jāmaksā kompensācija 100 000 rubļu vērtībā un jāatsauc savi raksti. Šis konflikts bija viens no iemesliem, kādēļ Asaubajeva izlēma atgriezties Kazahstānā un turpmāk pārstāvēt šo valsti šaha turnīros.

2019. gadā Kazahstānas izlases sastāvā piedalījusies Pasaules komandu šaha čempionātā un uzrādījusi labāko rezultātu savā komandā.Командный чемпионат мира пройдёт в Казахстане 2019. gada augustā Abū Dabī izcīnījusi 3. vietu Abu Dhabi Masters starptautiskajā sieviešu šaha turnīrā.Bibisara Assaubayeva takes third place at Abu Dhabi international chess festival

2021. gada novembrī Rīgā ierindojusies 10. vietā 2021. gada "FIDE Chess.com Grand Swiss" turnīrā sievietēm.2021 FIDE Chess.com Women's Grand Swiss 2021. gada decembrī Varšavā bijusi otrā Pasaules ātrā šaha čempionātā sievietēmWorld Rapid Chess Championship 2021 - Women un uzvarējusi Pasaules šaha ātrspēles čempionātā sievietēm.World Blitz Chess Championship 2021 - Women

2022. gada septembrī Astanā ierindojusies 10. vietā FIDE sieviešu Grand Prix izcīņas posmā.FIDE Women's Grand Prix Series 2022-2023 - 1st Leg - Nur-Sultan (Astana) KAZ

2022. gada decembrī Almati otro gadu pēc kārtas uzvarējusi Pasaules šaha ātrspēles čempionātā sievietēm.2022 FIDE World Rapid & Blitz Championship Blitz Women

2023. gada aprīlī Ņūdelī dalījusi 1.-3. vietu FIDE sieviešu Grand Prix izcīņas posmā.FIDE Women's Grand Prix 2022/23 - Third Leg, New Delhi 2023. gada maijā Nikosijā dalījusi 6.-9. vietu FIDE sieviešu Grand Prix izcīņas posmā.Standings — FIDE Grand prix 2023 2023. gada septembrī Kazahstānas izlases sastāvā izcīnījusi sudraba medaļu Pasaules komandu šaha čempionātā. 2023. gada novembrī Daglasā ierindojusies 13. vietā "FIDE Women's Grand Swiss" turnīrā sievietēm.023 FIDE Women's Grand Swiss

2024. gada augustā Tbilisi izcīnījusi 2. vietu FIDE sieviešu Grand Prix izcīņas posmā.FIDE Women's Grand Prix 2024/25 - First Leg, Tbilisi 2024. gada novembrī Šimkentā dalījusi 3.-4. vietu FIDE sieviešu Grand Prix izcīņas posmā.FIDE WGP Shymkent: Goryachkina clinches victory

2025. gada februārī Monako ierindojusies 10. vietā FIDE sieviešu Grand Prix izcīņas posmā.FIDE Women's Grand Prix 2024/2025 - Monaco 2025. gada jūnijā Sentluisā ierindojusies 6. vietā starptautiskajā lielmeistaru šaha turnīrā Cairns Cup.Cairns Cup 2025 2025. gada septembrī Samarkandā izcīnījusi 3. vietu "FIDE Women's Grand Swiss" turnīrā sievietēm.FIDE Grand Swiss Tournament 2025 Women 2025. gada decembrī Dohā uzvarējusi Pasaules šaha ātrspēles čempionātā sievietēm un nodrošinājusi vietu 2026. gada Pasaules šaha čempionāta pretendenšu turnīrā.FIDE Women’s World Blitz Championship 2025 - Stage 2

2026. gada februārī Veikanzē (Nīderlande) izcīnījusi 5. vietu Tata Steel Challengers šaha turnīrā.Tata Steel Chess Tournament - Challengers 2026

2024. gadā Kazahstānas izlases sastāvā izcīnījusi sudraba medaļu komandu vērtējumā šaha olimpiādē.45th Chess Olympiad Budapest 2024 Women

Par panākumiem turnīros FIDE 2019. gadā viņai piešķīrusi starptautiskās lielmeistares (WGM) nosaukumu. 2020. gadā saņēmusi arī vīriešu starptautiskā meistara (IM) nosaukumu, bet 2025. gadā - vīriešu starptautiskā lielmeistara (GM) nosaukumu.

 Atsauces 

 Ārējās saites 

Kategorija:2004. gadā dzimušie
Kategorija:Kazahstānas šahisti